1950 йылда Көнсығыш Бенгалияла феодаль заминдар (нәҫелдән-нәҫелгә тапшырылыусы ер биләүселек) системаһын юҡҡа сығарған ер реформаһы үткәрелә. Әммә илдең көнсығышының иҡтисади һәм демографик ҡеүәтенә ҡарамаҫтан, Пакистан хөкүмәтендә һәм именлек органдарында көнбайыш өлөштән килгән иммигранттар өҫтөнлөк итә. 1952 йылда бенгал теле статусы хәрәкәтенең барлыҡҡа килеүе Пакистандың ике төбәге араһында низағтың тәүге етди сигналы була. Үҙәк властың иҡтисади һәм мәҙәни хеҙмәттәшлегенә ынтылыуына ҡарата ризаһыҙлыҡ артабанғы ун йыллыҡта ла көсәйә. Уның барышында бангло телле халҡының Авами сәйәси фирҡәһе барлыҡҡа килә. 1966 йылда автономияға өндәгән өсөн Авами лигаһы лидеры шәйех Мүжибур Рахман ҡулға алына һәм төрмәгә ябыла һәм бары тик 1969 йылда ғына йәмәғәтселек фекере йоғонтоһо аҫтында азат ителә.